paragraph_text: Oscar za najboljeg glavnog glumca (eng. Academy Award for Best Performance by an Actor in a Leading Role) je jedna od Nagrada za zasluge koje svake godine dodjeljuje Akademija filmskih umjetnosti i znanosti (AMPAS) kako bi odala počast glumcima koji su ostvarili izvanredne izvedbe tijekom rada u filmskoj industriji. Prije 49. dodjele Oscara (1976.), ova nagrada je bila poznata pod imenom Oscar za zasluge za izvedbu glumca (eng. Academy Award of Merit for Performance by an Actor). Od samog početka, nagrada se obično nazivala kao Oscar za najboljeg glumca. Dok glumce nominiraju sami glumci i glumice, pobjednike izabiru svi članovi Akademije.